b'\n_START_ARTICLE_\nTom Cleverley\n_START_SECTION_\nMladinska kariera\n_START_PARAGRAPH_\nCleverley se je rodil v Basingstoku, vendar je odra\xc5\xa1\xc4\x8dal v Bradfordu. Svojo kariero je kot mladinec za\xc4\x8del v lokalnem klubu Bradford City, a \xc5\xbee pri petnajstih letih so ga opazili pri Manchester Unitedu in julija 2005 se je mladi Tom pridru\xc5\xbeil ekipi sira Alexa Fergusona. V sezoni 2005/2006 je zbral 8 nastopov za mladinsko ekipo, 21. februarja pa je bil celo uvr\xc5\xa1\xc4\x8den na klop rezerve ekipe na tekmi proti Evertonu. Navkljub vsemu je debi za rezervno ekipo do\xc4\x8dakal \xc5\xa1ele leto kasneje, 15. februarja 2007, na tekmi proti Boltonu. Sezona, v kateri je postal tudi reden \xc4\x8dlan mladinske U18 ekipe, pa se je zanj kon\xc4\x8dala \xc5\xbee marca, ko je utrpel hudo po\xc5\xa1kodbo, ki ga je od igri\xc5\xa1\xc4\x8d odaljila za sedem mesecev._NEWLINE_Povratek v ekipo je pri\xc5\xa1el oktobra 2007, ko je rezervna ekipa Manchester Uniteda doma izena\xc4\x8dila proti Liverpoolu z 1 proti 1. Sezona 2007/08 je bila za Cleverleyja bolj uspe\xc5\xa1na, saj si je zacementiral mesto v rezervni ekipi, za katero je zbral 21 nastopov. Rezervna ekipa Manchester Uniteda pa je osvojila Manchester Senior Cup in Lancashire Senior Cup, v finalu slednjega je Tom Cleverley tudi zadel proti rivalom iz Liverpoola. Prvi zadetek, \xc5\xa1e isti tekmi mu je sledil tudi drugi, za rezervno ekipo pa je pri\xc5\xa1el \xc5\xbee prej in sicer 23. januarja 2008 na tekmi proti Bolton Wanderersom. Z odli\xc4\x8dnimi nastopi pa si je med odsotnotjo Sama Hewsona prislu\xc5\xbeil tudi kapetanski trak in nominacijo za nagrado Denzil Harouna, ki je podeljena najbolj\xc5\xa1emu igralcu v rezervnega mo\xc5\xa1tva Manchester Uniteda. Nagrado je tisto sezono osvojil Richard Eckersley._NEWLINE_24. junija 2008, v pripravljalnem obdobju, je takrat 18-letni Tom dobil vpoklic v prvo ekipo Manchester Uniteda, ki je bila takrat na turneji po Ju\xc5\xbenoafri\xc5\xa1ki republiki. Debi je do\xc4\x8dakal na tekmi proti ekipi Kaizer Chiefs v finalu Vodacom Challenga, kjer je v igro vstopil med pol\xc4\x8dasom namesto Rodriga Possebona. Svojo premierno tekmo pa je za\xc4\x8dinil tudi s svojim premiernim golom, ki je ekipi pripomogel k zmagi s 4:0._NEWLINE_V sezoni 2008/09 je ostal v rezervni ekipi, a je bil uvr\xc5\xa1\xc4\x8den na seznam igralcev prve ekipi. Dobil pa je tudi dres s \xc5\xa1tevilko 35. Na dveh tekmah liga\xc5\xa1kega pokala proti Middlesbroughu in Queens Park Rangersu pa je pri\xc5\xa1el med 18 izbrancev za tekmo, a je obe tekmi v celoti presedel na klopi.'